A ROG Phone 3 adatkapcsolati téren is igyekszik a maximumot nyújtani, ami idén már 5G hálózati támogatást (is) jelent. A Strix két nanoSIM-mel N41, N77, N78, N79-es 5G sávon kapcsolódik dual standby módban, egyébként pedig Cat.18-as LTE szabványt tud 1,2 Gbps-os elméleti maximummal, 6CA vivőegyesítéssel és 4x4 MIMO támogatással. A normál modellek (12/16 GB RAM) viszont N1, N2, N3, N5, N28, N66-os sávon is kapcsolódnak, az LTE modem pedig Cat.20-as (max. 2 Gbps). A 60 GHz-es WiGiG (802.11ad) szabványtól az összes verzió esetében el kell búcsúzni, a WiFi viszont 6-os verziójú (802.11a/b/g/n/ac/ax) HotSpottal és Directtel.
Az A2DP és LE protokollt ismerő 5.1-es BL/EDR Bluetooth széleskörű kodektámogatással áll rendelkezésre (AAC, aptX adaptive, aptX HD és LDAC); van NFC; az oldalsó Type-C port 3.1-es szabványú 1.4-es DisplayPort (4K 60 fps) támogatással, az alsó viszont csak 2.0-s, de OTG képes. Adatmozgatásnál érdemes szem előtt tartani, hogy kábelen az oldalsó lesz a gyorsabb, de a külső tárolót nem fog felismerni. A navigációt a következő rendszerek segítik: GNSS, GPS (L1/L5), Glonass (L1), Galileo (E1/E5a), BeiDou (B1/B2a), QZSS (L1/L5) és NavIC (L5), a szenzorok közül pedig csak a nyomás és a hőmérsékletérzékelő hiányzik, cserébe van ultrahangos érintés- és nyomásérzékelő az AirTriggerhez.
A gyorstöltés ugyan megáll 30 wattnál, a telep viszont 6000 mAh kapacitású és 144 Hz-es képfrissítéssel is megdöbbentően jó az üzemidő. Automatikus fényerő mellett videózás (helyben tárolt tartalom lejátszása) közben mindössze 1-1,5%-ot merül egy óra alatt, ami elég durva teljesítmény. 60 Hz képfrissítéssel, 200 nit körüli fényerőn a gyártó összesen 9 óra háborút ígér PUBG-ben és kilenc és fél óra száguldozást Asphalt 9-ben egy töltéssel, de én speciel boldogan feláldozok néhány órát a magasabb képfrissítési rátáért. Még a menüt is 144 Hz-en szeretem görgetni, ha már lehet.
A gyári HyperCharge adapter 50%-ot körülbelül fél óra alatt tesz a telepbe, a töltés sebességét és a maximum töltöttséget viszont szabályozhatjuk. A gyorstöltés alapértelmezett, de ha ráérünk, ez a funkció kikapcsolható. Azt is meghatározhatjuk, mennyi legyen a plafon, így a készülék soha nem tölt 80 vagy 90% fölé. Ehhez jön egyébként az Asus PC-érzetű erőforrás- és töltésmenedzsmentje. Játék közben közvetlenül az adapter biztosítja a szükséges energiát, az akkumulátor pedig csak akkor kerül képbe, ha valamiért megszűnik a hálózati tápellátás. A kicsit komplexebb töltésvezérléssel dolgozó HyperCharge mellett a készülék egyébként kompatibilis a Quick Charge 4 és a USB-PD (30W) szabványokkal is és opció a 10 wattos vezetékes töltésmegosztás.
Kimagasló teljesítmény, abszolút csúcshardver
Kimagasló játékélmény; továbbfejlesztett vezérlő
4/8K videó hatékony elektronikus stabilizálással
A mai sztenderdekhez képest is nagy
Nincs IP védelem
Indulóár (8/256 GB, HUF)
Az Asus idén sem okozott csalódást. A ROG Phone 3 idén is a legerősebb és legjobb alternatíva a műfajban, legalábbis egyelőre. Minden téren fejlődött az elődmodellhez képest: az aktuális adatkommunikációs sztenderdeknek és speciális hardverkövetelményeknek maradéktalanul megfelel, a továbbfejlesztett dedikált játékvezérlők még precízebbek és sokrétűbbek, és még csak nagyobb sem lett, miközben megtartotta a 6000 mAh-s akkumulátort. A képalkotó képességek nem kiemelkedőek, a makró kamera helyett például kaphatott volna egy autofókuszt az előlapi egység, ha már az élő közvetítés opció, a szelfivideó maximum felbontása pedig csak FHD 60 fps mellett, de ez legyen a legnagyobb bajunk. Meg az FM-rádió hiánya. A mozgóképek minősége viszont figyelemreméltó, főleg a 4/8K felbontás mellett is hatékonyan teljesítő elektronikus képstabilizálás. A dinamika persze lehetne erőteljesebb, ahogy az állóképek esetében is. Cserébe a sztereó multimédiás hangszórókra és a fülhallgatóra jutó hangminőség is kitűnő (nem csak játék közben). A teljesítmény természetesen kiemelkedő, persze melegszik is a készülék, de erre való a most már állványként is használható AeroCooler külső ventilátor (ami mellesleg pótolja a készülékről lemaradt 3,5 milliméteres jack csatlakozót is). A töltés sem terheli a rendszert játék közben, mivel ilyenkor közvetlenül a hálózati tápellátás fedezi a szükségleteket, ami egyrészt mérsékli a hőtermelődést, másrészt megspórol némi üzemidőt az akkumulátornak. Az Android 10 alapú ROG UI (igény szerint a visszafogottabb megjelenésű Zen UI) rengeteg extra funkciót és testreszabási lehetőséget kínál, mégis értelemszerű és letisztult, a készülékdizájn pedig elegánsabb és kiforrottabb lett az egyedi jegyek megtartása mellett. A ROG Phone 3 minden tekintetben maximalizmust, hozzáértést és kivételes alaposságot sugall, a kivitelezés pedig professzionális. A SIM tálcára meg rá van írva, hogy GL HF! (Good luck, have fun!) Ez tetszett. Meg a készülék is. A Snapdragon 865-tel szerelt Strix Edition (8/256 GB) 299 ezer forintba kerül, a Snapdragon 865+-ért pedig 12 GB rendszermemória és 512 GB belső tárhely mellett 369 ezer forintot kell fizetni. A 16 GB RAM-mal szerelt csúcskonfiguráció 399 ezer pénzbe kerül. Plusz a kiegészítők, ha a tokon és a ventilátoron kívül másra is vágynánk.
Kö﻿n﻿ny﻿ű﻿, ﻿de ﻿e﻿rős﻿ ﻿lapto﻿p, am﻿i﻿ utaz﻿á﻿s﻿ kö﻿zbe﻿n i﻿s﻿ mi﻿n﻿de﻿nr﻿e﻿ ﻿ké﻿pe﻿s﻿
P﻿R Vége a﻿ ka﻿r﻿a﻿nté﻿nna﻿k﻿ é﻿s﻿ a r﻿ossz﻿ ﻿időne﻿k﻿,﻿ d﻿e﻿ ﻿m﻿it ﻿t﻿eg﻿yünk﻿, ﻿ha n﻿y﻿ar﻿a﻿l﻿ás, ﻿u﻿t﻿azás köz﻿b﻿en﻿ is﻿ ﻿s﻿zük﻿s﻿é﻿gü﻿nk﻿ va﻿n﻿ ﻿e﻿gy ﻿m﻿egbíz﻿hat﻿ó﻿, s﻿oka﻿t﻿ ﻿t﻿u﻿d﻿ó﻿ la﻿pto﻿p﻿r﻿a﻿?﻿ A ﻿H﻿u﻿a﻿wei ﻿rög﻿tön ﻿há﻿r﻿o﻿m﻿ m﻿egold﻿ás﻿t i﻿s kín﻿á﻿l﻿.
[Re:] Crash Bandicoot N Sane Trilogy